Diari Oficial de la Generalitat Valenciana


Sumari del DOGV 6893, del 31-10-2012 (2012/9964)

RESOLUCIÓ de 25 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'annex al conveni de col∙laboració entre l'Institut de la Joventut del Ministeri de Sanitat, Servicis Socials i Igualtat i Microbank, subscrit el 14 de maig de 2012, per a realitzar actuacions de promoció i suport a la joventut emprenedora i empresària emmarcades en el desenrotllament del programa microcrèdits Injuve durant l'any 2012.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6893

Data del DOGV
:   31-10-2012

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2012/9964


Data del document
:   25-10-2012

Organisme emissor
:   Conselleria de Presidència

Tipus de document
:   Resolució

RESOLUCIÓ de 25 d'octubre de 2012, de la directora general del Secretariat del Consell i Relacions amb les Corts, de la Conselleria de Presidència, per la qual es disposa la publicació de l'annex al conveni de col∙laboració entre l'Institut de la Joventut del Ministeri de Sanitat, Servicis Socials i Igualtat i Microbank, subscrit el 14 de maig de 2012, per a realitzar actuacions de promoció i suport a la joventut emprenedora i empresària emmarcades en el desenrotllament del programa microcrèdits Injuve durant l'any 2012. [2012/9964]  
L'Institut Valencià de la Joventut.Generalitat Jove i l'Institut de la Joventut del Ministeri de Sanitat, Servicis Socials i Igualtat han subscrit, després de la tramitació prèvia reglamentària, el 2 d'agost de 2012, l'annex al conveni de col·laboració de 14 de maig de 2012 entre l'Institut de la Joventut y Microbank per a realitzar actuacions de promoció i suport a la joventut emprenedora i empresària emmarcades en el desenrotllament del programa microcrèdits Injuve durant l'any 2012  
  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentat annex, que ha quedat inscrit en el Registre de Convenis de la Generalitat amb el número 963/2012, i que figura com a annex d'esta resolució.  
  
València, 25 d'octubre de 2012.- La directora general del Secretariat del Consell i Relacions amb les Corts: Mª Teresa Lleó Alonso.  
  
  
Annex al conveni de col·laboració entre l'Institut de la Joventut del Ministeri de Sanitat, Servicis Socials i Igualtat i Microbank, subscrit el 14 de maig de 2012, per a realitzar actuacions de promoció i suport a la joventut emprenedora i empresària emmarcades en el desenrotllament del programa de microcrèdits Injuve durant l'any 2012  
  
Madrid, 2 d'agost de 2012  
  
Reunits  
D'una part, Rubén Urosa Sánchez, director general de l'Institut de la Joventut del Ministeri de Sanitat, Servicis Socials i Igualtat, nomenat pel Reial Decret 81/2012 de 5 de gener (Butlletí Oficial de l'Estat núm. 5, de 6 de gener), en nom i representació de l'Administració General de l'Estat (Institut de la Joventut), en l'exercici de les facultats que t'atribuïdes per l'article 7 del Reial Decret 486/2005, de 4 de maig, pel que s'aprova l'Estatut de l'Organisme Autònom Institut de la Joventut.  
  
I, de l'altra, Marcos Sanchis Fernández, director general de l'Institut Valencià de la Joventut. Generalitat Jove, nomenat pel Decret 160/2011, de 28 d'octubre de 2011, del Consell (DOCV núm. 6641, de 31 d'octubre) i en virtut de les facultats que té conferides per l'article. 10.3 de la Llei 18/2010, de 30 de desembre, de la Generalitat, de Joventut de la Comunitat Valenciana, ha sigut autoritzat per a la firma d'este conveni per l'Acord del Consell adoptat en la reunió de 6 de juliol de 2012.  
  
Ambdós parts és reconeixen mútua capacitat per a obligar-se i convindre, per la qual cosa  
  
Exposen  
1. Que l'INJUVE i MICROBANK han subscrit el 14 de maig de 2012 un conveni de col·laboració per a realitzar actuacions de promoció i suport a la joventut emprenedora i empresària emmarcades en el desenrotllament del Programa de Microcrèdits durant l'any 2012.  
2. Que la Generalitat executarà el programa de microcrèdits INJUVE en l'Oficina d'Emancipació de València.  
3. Que la Generalitat manifesta la seua voluntat d'adherir-se al conveni de col·laboració subscrit el 14 de maig de 2012, entre l'INJUVE i MICROBANK, per a realitzar actuacions de promoció i suport a la joventut emprenedora i empresària emmarcades en el desenrotllament del Programa de Microcrèdits durant l'any 2012.  
4. Que en compliment del que establix l'esmentat Conveni de Col·laboració de Microcrèdits, l'INJUVE ha cursat la notificació prèvia a la resta de les parts que hi intervinen, i comunica l'adhesió de l'oficina d'emancipació de València, que es realitzarà per mitjà d'este annex que s'incorpora al conveni.  
En conseqüència, a l'empara de l'article 6 de la Llei 30/1992 de 26 de novembre de Règim Jurídic dels Administracions Publiques i del Procediment Administratiu Comú i de l'article 4.1.c del Reial Decret Legislatiu 3/2011, de 14 de novembre, pel qual s'aprova el text refós de la Llei de Contractes del Sector Públic, les parts acorden que la Comunitat Valenciana s'adherisca, a través de les seues oficines d'emancipació, al Conveni de 14 de maig de 2012, d'acord amb les següents  
  
  
Clàusules  
  
Primer. Que l'Oficina d'Emancipació de València s'adherix, amb efectes des de la firma d'este document i en el termini que es reflectix en este acord, al Conveni de Col·laboració subscrit per l'INJUVE i MICROBANK el passat 14 de maig de 2012 per a realitzar actuacions de promoció i suport a la joventut emprenedora i empresària emmarcades en el desen-rotllament del programa de microcrèdits durant l'any 2012.  
  
Segona. Que l'Oficina d'Emancipació Jove de València, la qual s'adherix a este conveni, es compromet a:  
1. Atendre, informar, orientar i assessorar les persones jóvens que sol·liciten ajuda financera per als seus projectes empresarials, en aquelles localitats en què s'estiguen desplegant projectes d'autoocupació, facilitant-los un model estandarditzat de presentació i elaboració d'un Pla d'Empresa que reculla tota la informació del seu projecte, seleccionar aquells que complisquen els requisits establits per al 'Programa de Microcrèdits'i que, al seu parer, siguen susceptibles de rebre el finançament previst.   
2. En esta primera fase, l'oficina d'emancipació verificarà si el o la sol·licitant disposa de la formació suficient per a dur a terme el projecte empresarial que vol. En cas negatiu, la derivaran als corresponents servicis de formació en gestió empresarial, com a pas previ a la constitució de l'empresa i la sol·licitud del microcrèdit.  
3. Realitzar una prequalificació o valoració tècnica del projecte empresarial, sobre la base del model preestablit i emetre, si és el cas, l'informe de viabilitat del Pla d'Empresa.   
4. Assessorar les persones jóvens que sol·liciten ajuda financera sobre com tramitar i presentar davant de Microbank els Plans d'Empresa i l'informe de viabilitat per a sol·licitar el microcrèdit corresponent.  
5.Enviar a l'INJUVE una relació semestral amb el nom d'emprenedors, els plans d'empresa dels quals ja validats han sigut enviats a MICROBANK.  
6. L'oficina d'emancipació facilitarà a l'INJUVE aquella informació que li siga sol·licitada en relació als projectes d'emprenedors que siguen presentats pels jóvens i qualsevol altra que siga d'interés per a les persones jóvens emprenedores.  
  
Tercera. Que l'Oficina d'Emancipació de València s'adherirà al conveni subscrit entre l'INJUVE i MICROBANK des de la firma del present annex i fins al 31 de desembre de 2012.  
  
I, en prova de conformitat, firmen este acord en triple versió, en lloc i data dalt indicats  
  
Per l'Instituto de la Juventud: Rubén Urosa Sánchez.  
  
Per l'Institut Valencià de la Joventut.Generalitat Jove: Marcos Sanchis Fernández.